TOA เด้ง 4% โบรกชี้กำไรปี 66 ทะลุ 2 พันล้าน อัพเป้าใหม่ 41 บ.
TOA ดีด 4% ลุ้นกำไรปี 66 แตะ 2.1 พันล้านบาท โต 34% รับรายได้เพิ่มขึ้น รวมถึงต้นทุนลดลง โบรกแนะนำ “ซื้อ” ราคาเป้าหมาย 41 บาท
TOA ดีด 4% ลุ้นกำไรปี 66 แตะ 2.1 พันล้านบาท โต 34% รับรายได้เพิ่มขึ้น รวมถึงต้นทุนลดลง โบรกแนะนำ “ซื้อ” ราคาเป้าหมาย 41 บาท
7 มี.ค. 2566

ผู้สื่อข่าวรายงานว่า วันนี้ (7 มี.ค. 66) ราคาหุ้น บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ล่าสุด ณ เวลา 11:35 น. อยู่ที่ระดับ 32.25 บาท บวก 1.25 บาท หรือ 4.03% สูงสุดที่ระดับ 32.75 บาท ต่ำสุดที่ระดับ 30.50 บาท ด้วยมูลค่าการซื้อขาย 39.30 ล้านบาท
บล.โนมูระ พัฒนสิน ประเมิน TOA ระบุในบทวิเคราะห์ว่า ทางฝ่ายวิจัยปรับเพิ่มประมาณการกำไรปี 66-67 ขึ้นเฉลี่ย 14% จากทั้งรายได้, Gross margin และประโยชน์จากขนาดมากขึ้น โดยกำไรปี 66 คาดไว้ที่ 2.1 พันล้านบาท เพิ่มขึ้น 34% เมื่อเทียบกับงวดเดียวกันของปีก่อน และในปี 67 คาดไว้ที่ 2.4 พันล้านบาท เพิ่มขึ้น 12% เมื่อเทียบกับงวดเดียวกันของปีก่อน โดยกำหนดรายได้ปี 66 อยู่ที่ 2.2 หมื่นล้านบาท เพิ่มขึ้น 6% เมื่อเทียบกับงวดเดียวกันของปีก่อนจากด้านปริมาณและราคารับผลเต็มปี
ขณะที่วัตถุดิบปรับลงและเงินบาทแข็งค่าที่เป็นบวกแล้ว จึงปรับเพิ่มราคาเป้าหมายเป็น 41 บาท